Piemēri projekta kopējo publisko jeb KPFI atbalsta aprēķināšanai ārstniecības iestādēm, konkursa „Kompleksi risinājumi siltumnīcefekta gāzu emisiju samazināšanai” IV kārtas ietvaros.

**1.piemērs Ārstniecības iestāde sniedz gan valsts apmaksātos, gan maksas stacionāros un ambulatoros pakalpojumus, kā arī veic citu saimniecisko darbību – iznomā telpas. Ēkas kopējā platība ir 1000 m2, no kuriem 100 m2 tiek iznomāti. Projekta kopējās attiecināmās izmaksas ir 50 000 EUR (S).**

1. No kopējās ēkas platības tiek noņemtas platības, kas tiek iznomātas (izņemot, ja tās tiek iznomātas ārstniecības pakalpojumu sniegšanai, piemēram, ģimenes ārstiem vai citiem veselības aprūpes speciālistiem, tad ir jāveic 2.punktā norādītais aprēķins), jo šai daļai tiek pielietota komersantiem piemērojamā atbalsta intensitāte un tiek aprēķināta KPFI finansējuma un ārstniecības iestādes līdzfinansējuma apmērs.

5 000 EUR tiek piemērota komersanta atbalsta intensitāte[[1]](#footnote-1)

100m2 / 1000m2 x 50 000 EUR = 5 000 EUR KPFI atbalsta intensitāte var būt 55% apmērā

Ipubl = 5 000 EUR x 0,55 = 2 750 EUR ( tātad par šo daļu 2 750 EUR (55%) ir KPFI finansējums un 2 250 EUR (45%) ir ārstniecības iestādes līdzfinansējums).

1. Tiek aprēķināts 2013.gadā faktiski patērētais laiks, kas patērēts valsts apmaksāto pakalpojumu sniegšanai un maksas pakalpojumu sniegšanai.
   1. valsts apmaksātajiem stacionārajiem pakalpojumiem = faktiskais valsts apmaksāto pacientu skaits x faktiskais vidējais valsts apmaksāto gultasdienu skaits x 24 stundas diennaktī *vai* kopējais faktiskais valsts apmaksāto gultasdienu skaits x 24 stundas diennaktī

5 000 pacienti x 5,2 gultasdienas x 24 = 624 000 stundas *vai* 26 000 gultasdienas x 24 = 624 000 stundas

* 1. maksas stacionārajiem pakalpojumiem = faktiskais maksas pacientu skaits x faktiskais vidējais maksas gultasdienu skaits x 24 stundas diennaktī *vai* kopējais faktiskais maksas gultasdienu skaits x 24 stundas diennaktī

100 pacientu x 5,0 gultasdienas x 24 = 12 000 stundas *vai* 500 gultasdienas x 24 = 12 000 stundas

* 1. valsts apmaksātajiem ambulatorajiem pakalpojumiem = faktiskais valsts apmaksāto ambulatoro apmeklējumu skaits x vidējais apmeklējuma ilgums

30 000 apmeklējumi x 20 minūtes = 10 000 stundas

* 1. maksas ambulatorajiem pakalpojumiem = faktiskais maksas ambulatoro apmeklējumu skaits x vidējais apmeklējuma ilgums

12 000 apmeklējumi x 20 minūtes = 4 000 stundas

Kopā valsts apmaksāto veselības aprūpes pakalpojumu sniegšanai (Lv) tiek patērētas 634 000 stundas = 624 000 stundas + 10 000 stundas.

Kopā maksas veselības aprūpes pakalpojumu sniegšanai (Lm) tiek patērētas 16 000 stundas = 12 000 stundas + 4 000 stundas.

Kopā veselības aprūpes pakalpojumu sniegšanai (Lv+Lm) tiek patērētas 650 000 stundas.

1. Aprēķina atbalsta summu projekta daļai, kas attiecas uz ārstniecības pakalpojumu sniegšanu:

Ipubl = ((634 000 stundas x (50 000 EUR – 5 000 EUR)) / 650 000 stundas)\*0,85 + ((16 000 stundas x (50 000 EUR – 5 000 EUR)) / 650 000 stundas) x 0,55 = 37 308,46 EUR + 609,23 EUR = 37 917,69 EUR (tātad par šo daļu 37 917,69 EUR (84,26%) ir KPFI finansējums un 7 082,31 EUR (15,74%) ir ārstniecības iestādes līdzfinansējums).

1. Kopējā KPFI izmaksu maksimālā un projekta iesniedzēja līdzfinansējuma minimālā apjoma aprēķins:

|  |  |  |  |
| --- | --- | --- | --- |
| **Kopējais finansējums (EUR)** | **Maksimālais KPFI finansējums (EUR)** | **Minimālais projekta iesniedzēja līdzfinansējums (EUR)** | **Atsauce un finansējuma saņēmēja iekšējo normatīvo aktu, ar kuru apstiprināts informāciju pamatojošs aprēķins** |
| 50 000 | 40 667,69 (81,34%) | 9 332,31 (18,66%) | 01.01.2014. rīkojums Nr.1 |

**Ja energoefektivitātes pasākumus paredzēts veikt vairākās ēkās, tad par katru ēku šāds aprēķins ir jāveic atsevišķi un tabulā jāapkopo kopējais rezultāts.**

**2.piemērs Ja energoefektivitātes pasākumi tiek plānoti saistītajā infrastruktūrā (piemēram, katlu mājā, veļas mājā, administratīvajā ēkā utt.), tad tiek izmantota MK noteikumu 1.1pielikumā norādītā trešā formula.** Piemēram tiek plānots rekonstruēt katlu māju, kura nodrošina ar siltumu divus atsevišķus ārstniecības iestādes korpusus. Kopējās plānotās izmaksas 50 000 EUR.

1.korpusa platība ir 1000 m2 (P1), tā izmantošanas laiks gadā 650 000 stundas (L1), infrastruktūras izmantošanas proporcija ir 97,54% = 634 000 stundas / 650 000 stundām (Prv\_1)

2.korpusa platība 500 m2 (P2), tā izmantošanas laiks gadā 200 000 stundas (L2), infrastruktūras izmantošanas proporcija ir 92% (Prv\_2)

Katlumājas izmantošanas darba laiks 8 760 stundas (24 stundas diennaktī x 365 dienas)

Katlumājas izmantošanas laiks valsts apmaksāto pakalpojumu nodrošināšanai (Lv):

((1000m2 x 650 000 stundas x 0,9754 + 500m2 x 200 000 stundas x 0,92) / (1000m2 x 650 000 stundas + 500m2 x 200 000 stundas)) x 8 760 stundas = 8 480 stundas

Katlumājas izmantošanas laiks pārējo pakalpojumu nodrošināšanai (Lm):

8760 stundas – 8 480 stundas = 280 stundas

Ipubl = (8 480 stundas x 50 000 EUR)/8 760 stundas) x 0,85 + (280 stundas x 50 000 EUR) / 8 760 stundas) x 0,55 = 41 141,55 EUR + 879 EUR = 42 020,55 EUR (tātad 42 020,55 EUR (84,04%) ir KPFI finansējums un 7 979,45 (15,96%) EUR ir ārstniecības iestādes līdzfinansējums).

**P.S. Ārstniecības iestādēm, kuras ir valsts budžeta iestādes, maksimāli pieļaujamā KPFI atbalsta intensitāte nepārsniedz 85%, ja atbilstoši apliecinājuma 6.21.apakšpunktam „projektā iekļautās aktivitātes plānots īstenot ēkā, kurā vismaz 95 % no ēkas platības nodrošina valsts budžeta apmaksātu veselības aprūpes pakalpojumu sniegšanu, un, ja ārstniecības iestāde gūst ieņēmumus no citas saimnieciskās darbības veikšanas attiecīgajā ēkā, ieņēmumi tiek ieguldīti ārstniecības iestādes pamatdarbības nodrošināšanā”.**

1. 65% mazajiem komersantiem, 55% vidējiem komersantiem vai 45% lielajiem komersantiem [↑](#footnote-ref-1)